aerden oft houwen bringen ende dat selen die voirs meest
lodewijck ende win te gade doen maken ende half ende
half deylen ende die voirs win den voirs meesten lod
zijn deel op sijn hof bringen sonder yet dair af te hebben
It es oich vorweerde dat allet stroo dat opt voirs hof oft
land wassen sal oft van buyten innecomen dair sal
die voirs win mest af maken ende op die voirs landen
vuen ende nergens elders ende en sal egheen landen
den voirs tijt duende die voirs win houden oft wynne
dan alleen de landen toebehoiren den voirs meest lod
noch oick tvoirs hof yemant anders voirts uutgeven
sonder wille weten oft consente des voirs meest lodewijcx
It alsoe verre die voirs meest lod beheelt de thiende
die hij tegen den abt ende covent van st bernarts genome
heeft Soe sal die voirs win die selve thiende alle jae
inhalen tsijn van coren oft hoeye Ende dair voir sal die
voirs win hebben tstroo ende caf dair af comen Mair
die voirs meest lod salse doen dorsschen ende sal behouden te
half corren ende crinsen ende half oic de crinsen vand
coren vand voirs sijnder helicht des sal allet voirs stroo
moete opt voirs hof alle jae bliven ende mest dair af
gemaict en opt voirs lant gevuert wordden ende
nergens elders It es nocht besproken wairt soe dat
den voirs meest lod die voirs thiende niet en volchde
oft datmen stroe oft mest cochte soe sal de win vand
stroe betalen de ii deele ende die voirs meest lod
tderdedeel Ende vand mest sal die voirs meest lod
betalen de ii deelen ende die win tderdendeel Ende alsoe
verre die voirs thiende int hof niet en quame soe sal die
voirs win sculd sijn te coope niet weten vand voirs
meest lod oft des gheens die van hem last hebben sal
elcx jairs tsestich mandelen stroes ende oick in redelijch
mest nae gelande vand stroo op dat noot zij en ment
te coope vinden can Ende al quame oic die voirs thiende
soe salmen nochtan oic soe doen alsoe verre den voirs
meesten lod ende win dunct noot ende orberlijc zijn
It sal die voirs win sculd zijn alle jae te leven
xxv busselen walms van p walme de bussele om te
deckene ende alsoe verree alst de voirs thiende blijft